《杪秋送族子几倩兼寄罗康世何日美》
明代·区怀瑞

沮漳秋月印波光，别去犹悬玳瑁梁。千里心期虚绾结，十年眉黛忆清扬。

频侦玉岫烽烟遍，归访珠林道路长。若问城头冰雪影，侏儒方朔总空囊。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。